El Čaltenas
El Čaltenas (isp. El Chaltén) – gyvenvietė Argentinoje, Santa Kruso provincijoje, Andų kalnuose, Lago Archentino departamente, 216 km į šiaurę nuo El Kalafatės. Yra Los Glaciares nacionalinio parko pakraštyje, Ficrojaus kalno papėdėje. 324 gyventojai. Kaimelio pavadinimas indėnų teuelčų kalba reiškia „dūmų kalnas“ (taip vadintas Ficrojus). Įkurtas 1985 m. Įgijo svarbą išplėtojus turizmą. Dabar El Čaltenas vienas svarbiausių uolų laipiojimo centrų šalyje. Vykdomos ekspedicijos į Ficrojaus ir Cerro Torre kalnus. Taip pat rengiamos ekskurcijos į Los Glaciares nacionalinį parką, plaukiojimai Viedmos ežere. Yra viešbutis, parduotuvė, restoranai.